
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 22.02.2011                                                                                                                                                                                                                                  Pl-x 794/2010


     R A P O R T  
       asupra propunerii legislative privind activitatea de cămătărie
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă privind activitatea de cămătărie, trimisă cu adresa nr. Pl-x 794 din 29 noiembrie 2010, înregistrată sub nr.31/1184 din 2 decembrie 2010.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 816 din 26 iunie 2010.
Guvernul, prin punctul de vedere transmis cu adresa nr. 2206 din 20 august 2010, nu susţine adoptarea acestei propuneri legislative.

Iniţiativa legislativă are ca obiect de reglementare instituirea infracţiunii de camătă, urmând ca persoanele care se îndeletnicesc cu darea de bani cu dobândă să fie pedepsite cu închisoare de la 1 la 3 ani.

    În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată, în şedinţa din  22 februarie 2011. 
    La dezbaterea acestei propuneri legislative a participat, în calitate de invitat, din partea Ministerului Justiţiei, doamna Lidia Barac– secretar de stat. 

În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, propunerea legislativă privind activitatea de cămătărie, cu amendamentele admise, care sunt redate în Anexa la prezentul raport.
Din numărul total de 26 de membri ai Comisiei juridice, de disciplină şi imunităţi au participat la dezbateri 25 de deputaţi.

În raport cu obiectul şi conţinutul său, propunerea legislativă face parte din categoria legilor organice. 

                                           PREŞEDINTE,                                                    SECRETAR,                                                                 

                                           Daniel BUDA                                             Gabriel ANDRONACHE

                Şef serviciu,

          Nicoleta Grecu
ANEXĂ

AMENDAMENTE ADMISE:
	Nr. crt.
	Text propunere legislativă
	Text propus de comisie

(autorul amendamentului)
	Motivare

	1.
	   Lege privind activitatea de cămătărie
	 Lege privind interzicerea activităţii de cămătărie
Autor: Comisia juridică.
	Pentru respectarea normelor de tehnică legislativă a fost necesară reformularea titlului, având în vedere faptul că prin propunerea legislativă se doreşte eradicarea cămătăriei şi nu reglementarea acestei activităţi.


	2.
	Art. 1. - În sensul prezentei legi, prin camătă se înţelege dobândă excesivă pe care o ia cămătarul pentru sumele date cu împrumut.
	„Art.1. – Prezenta lege reglementează interzicerea activităţii de cămătărie.”

Autor: Comisia juridică.

	- Pentru unitatea redactării s-a impus reformularea art.1, urmând ca normele de la art.1 şi art.2 să devină alin. (1) şi (2) ale art. 2;

- A fost eliminat termenul “excesivă”, întrucât orice dobândă în această situaţie constituie camătă, astfel cum rezultă din art. 3 al propunerii legislative.


	3.
	Art. 2. - În sensul prezentei legi, prin cămătar se înţelege persoană care dă împrumuturi băneşti în schimbul unei camete.
	„Art.2. – În înţelesul prezentei legi, termenii de mai jos au următoarea semnificaţie:
a) camătă - dobândă pe care o ia cămătarul pentru sumele date cu împrumut.

b) cămătar – persoana fizică ce dă împrumuturi băneşti în schimbul unei camete.”
Autor: Comisia juridică.

	Pentru claritatea şi corecta formulare a textului.

	4.
	Art. 3. - Darea de bani cu dobândă, ca îndeletnicire, de către o persoană neautorizată, se pedepseşte cu închisoare de la 1 an la 3 ani.
	„Art. 3. – (1) Darea de bani cu dobândă, ca îndeletnicire, de către o persoană  neautorizată, constituie infracţiune şi se pedepseşte cu închisoarea de la 6 luni la  5 ani.
  (2) Sumele de banii obţinute prin săvârşirea infracţiunii prevăzute la alin. (1) se confiscă.”
Autor: Comisia juridică.

	Pentru punerea în acord cu dispoziţiile art. 351 din Legea nr. 286/2009 privind Codul penal.



	
	
	Art. 4.- Prezenta lege reglementează interzicerea activităţii de cămătărie până la intrarea în vigoare a Legii nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009.

Autor: Comisia juridică. 
	Pentru respectarea normelor de tehnică legislativă.

